Llingua llitúrxica

Una llingua llitúrxica ye una llingua que s'usa nos ritos o lliturxes de munches comunidaes relixoses, cuasi siempres por prestíu o por caltenimientu de les tradiciones orixinaries.

La mayoría d'elles son aprendíes namái dempués de la infancia, polo que nun son llingua materna de naide, y puen ser consideraes llingües muertes.

Exemplos
Estes son les llingües llitúrxiques de delles relixones:
Cristianismu:
 El llatín: constitúi la llingua llitúrxica de la Ilesia Católica, por tar allugada la so sede en Roma, cabeza de la rexón del Lazio, d'u procede esta llingua indoeuropea. Sicasí, a partir del Conceyu Vaticanu II, les llingües vernácules constitúyense en cooficiales de cada país pa la celebración llitúrxica, prefiriendose xeneralmente éstes por sobro'l llatín.
 El coptu: la Ilesia Copta, sicasí, tien como llingua llitúrxica a la llingua copta, un descendiente direutu del idioma exipciu de los faraones, debíu al gran prestíu qu'algamó la civilización del Nilo.
 El siríacu: les ilesies de Ritu Oriental tienen como llingua llitúrxica al araméu siriacu (deriváu del antiguu araméu), pos yera la llingua común d'esa zona del mundu nos oríxenes del Cristianismu.
 El ge'ez: na ilesia etíope el ge'ez ye usáu como llingua llitúrxica.
 L'eslavu eclesiásticu: En diverses ilesies ortodoxes (búlgara, rusa, serbia, etc.) usóse l'eslavu eclesiásticu como llingua llitúrxica.
 L'armeniu clásicu: la Ilesia Armenia usó tradicionalmente l'armeniu clásicu.
 Otres:
 L'árabe clásicu: la llingua llitúrxica del Islam ye l'árabe clásicu, pos foi esa la llingua en que Mahoma recibió la revelación del Corán.
 El sánscritu: na India utilízase entá güei como llingua llitúrxica el sánscritu, del que descienden cuasi tolas llingües del norte y centru de la India.
 L'hebréu clásicu: ye una llingua distinta del hebréu modernu usada na lliturxa xudía.
 El sumeriu: en Mesopotamia utilizóse l'idioma sumeriu pa la relixón asiriobabilónica hasta principios de la nuesa dómina, cuando dende diba munchos sieglos el sumeriu yera una llingua muerta.
 El avésticu: ye la llingua llitúrxica pa los zoroastristas.
 El pali: ye llitúrxicu pa los budistes, especialmente na escuela theravada.
 El yoruba: munches pallabres y frases del idioma yoruba son utilizaes na Santería y el Candomblé.
 El tibetanu clásicu: usáu en ceremonies de budismu tibetanu.
 Ver tamién 
 Llingua muerta
 Relixón

Categoría:Llingüística
Categoría:Relixón
Categoría:Wikipedia:Artículos ensin plantía llistaref